ᱠᱟᱴᱷᱩᱣᱟ ᱦᱚᱱᱚᱛ

ᱠᱟᱴᱷᱩᱣᱟ ᱦᱚᱱᱚᱛ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱦᱚᱱᱚᱛ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱮᱫ ᱡᱟᱹᱢᱢᱩ, ᱮᱛᱚᱢ ᱥᱮᱫ ᱰᱳᱰᱟ ᱟᱨ ᱩᱫᱷᱚᱢᱯᱩᱨ ᱦᱚᱱᱚᱛ, ᱥᱟᱢᱟᱝ ᱥᱮᱫ ᱦᱤᱢᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ, ᱠᱚᱧᱮ ᱥᱮᱫ ᱯᱚᱧᱡᱟᱵᱽ ᱟᱨ ᱯᱟᱪᱮ ᱥᱮᱫ ᱯᱟᱠᱤᱥᱛᱟᱱ ᱢᱮᱱᱟᱜᱼᱟ᱾ ᱱᱚᱰᱮᱱᱟᱜ ᱚᱛᱦᱟᱥᱟ ᱯᱚᱧᱡᱟᱵᱽ/ᱠᱟᱹᱥᱢᱤᱨ ᱥᱤᱢᱟᱹᱱᱟ ᱥᱮᱫ ᱠᱤᱥᱟᱹᱬ ᱪᱟᱥᱵᱟᱥ ᱴᱚᱴᱟᱷ, ᱦᱮᱢᱟᱞ ᱵᱩᱨᱩ ᱞᱟᱛᱟᱨ ᱥᱟᱢᱟᱝ ᱥᱮᱫ ᱥᱚᱢᱟᱱ ᱚᱱᱪᱚᱞ ᱟᱨ ᱥᱟᱢᱟᱝ ᱥᱮᱱᱟᱜ ᱵᱩᱨᱩ ᱚᱱᱪᱚᱞ ᱨᱮᱱᱟᱜ ᱯᱟᱦᱟᱨᱤ ᱴᱚᱴᱷᱟ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ᱾

ᱠᱟᱴᱷᱩᱣᱟ ᱦᱚᱱᱚᱛ ᱤᱨᱟᱹᱞ ᱜᱚᱴᱟᱝ ᱵᱚᱱᱚᱛ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾ ᱱᱚᱣᱟ ᱠᱚ ᱦᱩᱭᱩᱜ ᱠᱟᱱᱟ ᱺ ᱵᱟᱨᱱᱳᱛᱤ, ᱵᱟᱥᱳᱞᱤ, ᱵᱤᱞᱟᱣᱟᱨ, ᱫᱩᱜᱽᱜᱟᱱ, ᱜᱷᱟᱜᱽᱣᱟᱞ, ᱦᱤᱨᱟᱱᱟᱜᱟᱨ, ᱠᱟᱴᱷᱩᱣᱟ ᱟᱨ ᱞᱳᱦᱟᱭ ᱢᱟᱞᱦᱟᱨ᱾ ᱱᱚᱰᱮ ᱟᱢᱫᱟᱡᱽ ᱕᱑᱒ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ᱾ 

ᱠᱟᱴᱷᱩᱣᱟ ᱨᱮ ᱨᱚᱲ ᱦᱤᱡᱩᱜ ᱠᱟᱱ ᱯᱟᱹᱨᱥᱤ ᱫᱚ ᱰᱳᱜᱨᱤ᱾ ᱯᱟᱦᱟᱨᱤ ᱯᱟᱹᱨᱥᱤ ᱫᱚ ᱥᱟᱢᱟᱝ ᱥᱮᱱᱟᱜ ᱵᱩᱨᱩ ᱴᱚᱴᱷᱟ ᱠᱚᱨᱮ ᱠᱚ ᱨᱚᱲᱟ᱾ ᱥᱮᱪᱮᱫ ᱠᱚᱨᱮ ᱫᱚ ᱤᱝᱞᱤᱥ, ᱦᱤᱱᱫᱤ ᱟᱨ ᱩᱨᱫᱩ ᱯᱟᱹᱨᱥᱤ ᱵᱮᱵᱦᱟᱨᱚᱜᱼᱟ᱾

ᱢᱩᱥᱞᱟᱹ ᱢᱟᱨᱟᱝ (majority) ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮᱱᱟᱜ ᱡᱟᱹᱢᱢᱩ ᱦᱚᱱᱚᱛ ᱞᱮᱠᱟ ᱜᱮ ᱱᱚᱣᱟ ᱦᱚᱱᱚᱛ ᱨᱮᱦᱚ ᱦᱤᱱᱫᱩ ᱦᱚᱲ ᱠᱚ ᱡᱟᱹᱥᱛᱤ ᱜᱮᱭᱟ᱾

ᱱᱟᱜᱟᱢ


ᱯᱟᱹᱛᱭᱟᱣ ᱢᱮᱱᱟᱜᱼᱟ ᱡᱮ ᱟᱱᱫᱳᱛᱨᱟ ᱜᱷᱟᱨᱚᱧᱡᱽ ᱨᱮᱱ ᱡᱳᱫᱷ ᱥᱤᱝ ᱟᱢᱫᱟᱡᱽ ᱵᱟᱨ ᱦᱟᱡᱟᱨ ᱥᱮᱨᱢᱟ ᱞᱟᱦᱟ ᱦᱚᱥᱛᱤᱱᱟᱯᱩᱨ ᱠᱷᱚᱱ ᱠᱟᱴᱷᱩᱣᱟ ᱨᱮᱭ ᱦᱮᱡᱽ ᱞᱮᱱᱟ᱾

ᱩᱱᱤ ᱨᱮᱱ ᱯᱮᱭᱟ ᱜᱤᱫᱽᱨᱟᱹ ᱛᱟᱨᱟᱯᱷ ᱛᱟᱡᱣᱟᱞ, ᱛᱟᱨᱟᱯᱷ ᱢᱟᱱᱡᱟᱞᱤ ᱟᱨ ᱛᱟᱨᱟᱯᱷ ᱵᱷᱟᱡᱣᱟᱞ ᱯᱮᱭᱟ ᱟᱹᱛᱩ (ᱦᱮᱢᱞᱮᱴ) ᱠᱚ ᱛᱷᱟᱯᱚᱱ ᱞᱮᱫᱟ᱾ ᱩᱱᱠᱩ ᱨᱮᱱ ᱜᱷᱟᱨᱚᱧᱡᱤᱭᱟᱹ ᱠᱚ ᱱᱮᱛᱟᱨ  ᱛᱟᱡᱣᱟᱞᱤᱭᱟ, ᱵᱷᱟᱡᱣᱟᱞᱤᱭᱟ ᱟᱨ ᱟᱱᱰᱳᱛᱨᱟ ᱩᱯᱚ ᱡᱟᱹᱛ ᱨᱮᱱ ᱠᱷᱟᱱᱣᱟᱞᱤᱭᱟ ᱨᱟᱡᱽᱯᱩᱛ ᱠᱚ ᱢᱮᱛᱟ ᱠᱚᱣᱟ᱾ ᱑᱙᱒᱑ ᱥᱮᱨᱢᱟ ᱚᱠᱛᱚ ᱨᱮ ᱱᱚᱣᱟ ᱦᱚᱱᱚᱛ ᱡᱟᱥᱛᱨᱳᱨᱟ ᱦᱚᱱᱚᱛ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱱᱟ᱾ ᱑᱙᱒᱑ -᱑᱙᱓᱑ ᱥᱮᱨᱢᱟ ᱨᱮ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱠᱟᱴᱷᱟ ᱨᱮᱱᱟᱜ ᱛᱟᱞᱢᱟ ᱠᱟᱴᱷᱩᱣᱟ ᱨᱮ ᱤᱪᱟᱹᱨ ᱦᱩᱭ ᱞᱮᱱᱟ᱾

ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱠᱟᱴᱷᱩᱣᱟ ᱦᱚᱱᱚᱛ ᱯᱩᱱᱭᱟ ᱵᱤᱫᱷᱟᱱᱥᱚᱵᱷᱟ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ, ᱵᱟᱱᱤ, ᱵᱟᱥᱳᱦᱤᱞᱤ, ᱵᱤᱞᱟᱣᱟᱨᱤ/ᱵᱟᱫᱱᱳᱴᱟ ᱟᱨ ᱦᱤᱨᱟᱱᱟᱜᱟᱨ᱾ ᱱᱚᱣᱟ ᱠᱚ ᱥᱟᱵᱰᱤᱵᱷᱤᱥᱟᱱ ᱟᱵᱟᱨ ᱑᱑ ᱜᱚᱴᱟᱝ ᱛᱚᱦᱚᱥᱤᱞ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾
 ᱠᱟᱴᱷᱩᱣᱟ
 ᱦᱤᱨᱟᱱᱟᱜᱟᱨ
 ᱵᱤᱞᱟᱣᱟᱨ
 ᱵᱟᱥᱳᱞᱤ
 ᱵᱟᱱᱤ
 ᱱᱟᱜᱽᱨᱤ
 ᱢᱟᱨᱦᱮᱱ
 ᱫᱤᱱᱜᱟ ᱟᱢᱵ
 ᱢᱚᱦᱚᱱᱯᱩᱨ
 ᱞᱳᱦᱟᱭ ᱢᱟᱞᱦᱟᱨ
 ᱨᱟᱢᱠᱳᱴ

ᱨᱟᱡᱽᱟᱹᱨᱤ
ᱠᱟᱴᱷᱩᱣᱟ ᱦᱚᱱᱚᱛ ᱨᱮ ᱢᱚᱬᱮ ᱜᱚᱴᱟᱝ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱢᱮᱱᱟᱜᱼᱟ᱾ ᱱᱚᱣᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱵᱟᱱᱤ, ᱵᱟᱥᱳᱞᱤ, ᱠᱟᱴᱷᱩᱣᱟ, ᱵᱤᱞᱟᱣᱟᱨ ᱟᱨ ᱦᱤᱨᱟᱱᱟᱜᱟᱨ᱾

ᱰᱮᱢᱚᱜᱽᱨᱟᱯᱷᱤ

᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱟᱴᱷᱩᱣᱟ ᱦᱚᱱᱚᱛ ᱨᱮ ᱞᱮᱠᱷᱟᱜᱩᱴ ᱖᱑᱖,᱔᱓᱕ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮ ᱠᱟᱱᱟ᱾ ᱱᱚᱣᱟ ᱦᱚᱲ ᱮᱞ ᱥᱳᱞᱳᱢᱳᱱ ᱫᱤᱯᱩᱡᱽ ᱫᱤᱥᱚᱢ ᱨᱮᱱ ᱞᱮᱠᱷᱟᱜᱩᱴ ᱦᱚᱲᱮᱞ ᱟᱨ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱵᱷᱮᱨᱢᱳᱴ ᱯᱚᱱᱚᱛ ᱨᱮᱱ ᱞᱮᱠᱷᱟᱜᱩᱴ ᱦᱚᱲᱮᱞ ᱥᱚᱢᱟᱱᱟ᱾ ᱱᱚᱣᱟ ᱦᱚᱲ ᱮᱞ ᱞᱮᱠᱟᱛᱮ ᱱᱚᱣᱟ ᱦᱚᱱᱚᱛ ᱥᱤᱧᱚᱛ ᱨᱮᱱᱟᱜ ᱖᱔᱐ᱜᱚᱴᱟᱝ ᱦᱚᱱᱚᱛ ᱢᱩᱫ ᱨᱮ ᱕᱒᱑ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ᱾ ᱦᱚᱱᱚᱛ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱒᱔᱖ ᱜᱟᱱ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ (᱖᱔᱐ ᱪᱟᱹᱣᱠᱟᱹ ᱢᱟᱭᱤᱞ) ᱾ ᱒᱐᱐᱑ ᱠᱷᱚᱱ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱢᱩᱫ ᱨᱮ ᱦᱚᱱᱚᱛ ᱨᱮᱱ ᱒᱐.᱕᱓% ᱦᱚᱲ ᱠᱚ ᱡᱟᱹᱥᱛᱤ ᱣᱟᱠᱟᱱᱟ᱾ ᱠᱟᱴᱷᱩᱣᱟ ᱦᱚᱱᱚᱛ ᱨᱮ ᱡᱟᱱᱟᱝ ᱡᱟᱹᱱᱤ ᱑᱐᱐᱐ ᱠᱚᱲᱟ ᱨᱮ ᱘᱙᱐ ᱠᱩᱲᱤ ᱟᱨ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱗᱓.᱐᱙% ᱾

ᱵᱟᱨᱦᱮ ᱡᱚᱱᱚᱲ
 ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ, ᱠᱟᱴᱷᱩᱣᱟ ᱦᱚᱱᱚᱛ
 ᱳᱯᱮᱱᱥᱴᱨᱤᱴ ᱢᱮᱯ ᱠᱟᱴᱷᱩᱣᱟ ᱦᱚᱱᱚᱛ
 Gallery for Basohli paintings

ᱥᱟᱹᱠᱷᱭᱟᱹᱛ